CELEX: 62010CN0453
Language: et
Date: 2010-09-16 00:00:00
Title: Kohtuasi C-453/10: Eelotsusetaotlus, mille on esitanud Okresný súd Prešov (Slovakkia) 16. septembril 2010 — Jana Pereničová, Vladislav Perenič versus S.O.S. financ, spol. sro

4.12.2010   
            
            
               ET
            
            
               Euroopa Liidu Teataja
            
            
               C 328/15
            
         Eelotsusetaotlus, mille on esitanud Okresný súd Prešov (Slovakkia) 16. septembril 2010 — Jana Pereničová, Vladislav Perenič versus S.O.S. financ, spol. sro
   (Kohtuasi C-453/10)
   ()
   2010/C 328/28
   Kohtumenetluse keel: slovaki
   
      Eelotsusetaotluse esitanud kohus
   
   Okresný súd Prešov
   
      Põhikohtuasja pooled
   
   
      Hagejad: Jana Pereničová, Vladislav Perenič.
   
      Kostja: S.O.S. financ, spol. sro
   
      Eelotsuse küsimused
   
   
               1.
            
            
               Kas tarbijakaitseraamistik, mis on sätestatud nõukogu 5. aprilli 1993. aasta direktiivi 93/13/EMÜ (1) ebaõiglaste tingimuste kohta tarbijalepingutes artikli 6 lõikes 1, lubab ebaõiglaste tingimuste tuvastamise korral sedastada, et leping kui tervik ei ole enam tarbijale siduv, kui nii on tarbijale soodsam?
            
         
               2.
            
            
               Kas kriteeriumid, mille põhjal tuvastatakse ebaaus kaubandustava vastavalt Euroopa Parlamendi ja nõukogu 11. mai 2005. aasta direktiivile 2005/29/EÜ (2), mis käsitleb ettevõtja ja tarbija vaheliste tehingutega seotud ebaausaid kaubandustavasid siseturul ning millega muudetakse nõukogu direktiivi 84/450/EMÜ, Euroopa Parlamendi ja nõukogu direktiive 97/7/EÜ, 98/27/EÜ ja 2002/65/EÜ ning Euroopa Parlamendi ja nõukogu määrust (EÜ) nr 2006/2004 võimaldavad järeldada, et kui krediidi kulukuse aastamäär (annual percentage rate of charge, edaspidi „APRC”), mida ettevõtja lepingus mainib, on väiksem kui tegelik APRC, võib sellist ettevõtja käitumist tarbija suhtes käsitada ebaausa kaubandustavana? Kas direktiiv 2005/29/EÜ lubab, et ebaausa kaubandustava tuvastamisel oleks mõju laenulepingu kehtivusele ja artikli 4 lõike 1 ning artikli 6 lõike 1 eesmärkide täitmisele, kui lepingu tühisus on tarbijale soodsam?
            
         
      (1)  EÜT L 112, lk 29; ELT eriväljaanne 15/02, lk 288.
   
      (2)  ELT L 149, lk 22.